想像一個噉嘅設計－有一條大嘅河由高處流去低處，一班工程師同建築工人喺高處嗰度起個水壩，用水壩控制住啲水（一般情況下唔俾水流過，但個水壩內有機制俾人喺需要嘅時候俾水流過）水壩當中有個渦輪，渦輪連接住一大柞發電機，每當開閘俾水流嗰陣，高處嘅水就會勁流落去低處（動能嘅量取決於質量  同速度 ，所以當有極大量水快速噉流動，會有極大量嘅動能）令個渦輪鬱，發電機將大量嘅動能轉化成大量嘅電能，呢啲電能可以用電纜傳送返去城市嗰度使用，或者用電池嘅型式儲起。